Liturgie Fryske tsjinst 3 desimber 2023 Surhústerfean Doarpstsjerke

Foargonger ds. H.J. de Groot Burgum

Wolkom

Yntochtsliet: Psalm 68:7(God is ús heil…)

7 God is ús heil, halleluja!

Him komt in lûde lofsang ta,

Hy holp ús al ús dagen.

Hy joech ús frede foar geweld

en hat ús yn ’e romte steld,

Hy wol ús libben drage.

Yn dagen fan ellinde\_en kwea,

al drige ús de wrede dea,

God liet ús net allinne;

Hy hat ús romte\_en útkomst brocht,

de Heare Heare is it ljocht

dêr’t wy mei fierder kinne.

Stil gebed

Bemoediging en groet

Gebed om ûntferming,

Sjonge: liet 442:1,2

1 Nei Jo, myn Heilân, haw ik lange,

befrij my fan myn eangst en sear.

Mei hiel myn hert wol‘k jo ûntfange,

jo timpel wol ik wêze, o Hear.

Lit my mei al wat libbet fiele

de waarmte fan Jo hill’ge gloed.

En jou my troch Jo sêfte strielen,

o leafdes-sinne, nije moed.

2 O Heilân, wachtsje no net langer,

jo komst is al wat ik begear.

Deemoedich wol ik Jo ûntfange,

ik stean fan herten foar Jo klear.

Wol yn jo leafde my bewarje,

De wrâld is fol geweld en kwea.

Wêr soe ik sûnder Jo bedarje?

Hâld yntocht yn myn hert, o Hear!

Gebed om de Hillige Geast

1e Skriftlêzing: Genesis 1: 1-5; 1: 31- 2:1

Sjonge: liet 444:1,2

1 It daget yn it easten.

Hy komt, it ljocht allyk.

Hy sil de folken treaste

en ivich is syn ryk.

2 It tsjuster is ferjage

fan de\_iuwenlange nacht.

No riist in nije dage,

in moarntiid fol fan pracht.

2e Skriftlêzing: Genesis 50: 14-21

Sjonge: liet 943:1 a, 2 f(roulju), 3 (m)anlju) 4 f, 5 m, 6 a

1 Ferburgen is de wei fan God

en wûnder wat Hy docht.

Hy hat syn foet set op de floed,

de stoarm ta swijen brocht.

2 Ut boarnen, ûnfoarstelber djip,

hat Hy syn riedsplan put.

Oer alles giet syn sizzenskip,

syn soevereine wurd.

3 Jimm’ hilligen, fetsje nije moed,

it driigjend wolketek

rint aanst fan leafde\_en goedens oer:

Gods geunst dy’t jim oerdekt.

4 Tink net dat God him kenne lit

yn wat jim each hjir sjocht.

Nei tsjustere ferburgenheid

komt syn genede\_oan ’t ljocht.

5 Jim sjogge as de tiid ferrint

wat aanst te kommen stiet.

De knop is bitter, is begjin,

de blommerook is swiet.

6 Us each is blyn foar Gods bestjoer

gjinien dy’t Him trochsjocht.

Oan de\_ein set God de nacht sels oer

yn ivich strieljend ljocht.

Preek

Sjonge: liet 462:1,2,3,4,5,6

1 Komt der oait in dei fan frede

en fan frijheid, wier en wis,

foar in folk dat ûngenedich

leechlein wurdt en delslein is?

2 Sil der altyd frede bliuwe,

wurdt dan alles hjir wer goed,

sil God pine\_en leed ferdriuwe,

al ús soargen hjir en hjoed?

3 Sjoch ris, hoe’t de teare tûken

har ûntjouwe\_yn grien geniet

oant de fredeblossems rûke,

swietrook by in simmerliet.

4 Sjoch de stjerren oan ’e himel

as it tsjuster oer ús leit,

mar har ljocht sil gau ferdwine,

laitsjend komt de nije dei.

5 Sa’t de beammen ús bewize

dat der krêft ta groeien is

sil de minskesoan ferrize,

libbensbeam dy’t ivich is.

6 Sa’t de stjerren ús fernije

dat gjin nacht it tsjuster hâldt,

sil in berntsje ús befrije

dat it ljocht is fan ’e wrâld.

Berjochten fan ferstjerren

Tankgebed en foarbeden, stil gebed

Sjonge:

1. God fan fier en hein ús Heit,  
dat wy hilligje jo namme,  
ûnder ús sa faak ûntwijd,  
troch jo eigen bern beskamme.  
  
2. Bûch de folken nei jo wet,  
lit jo ryk op ierde komme.  
Byn jo wil ús op it hert  
en wy sykhelje ferromme.  
  
3. Jou ús hjoed ús deistich brea  
en ferjou wat wy misdiene,  
sa’t ek wy ferjûn ha, Hear,  
al dy’t skuldich foar ús stiene.  
  
4. Lit oer ús gjin neare nacht,  
lied ús net yn blyn begearen.  
Binne wy yn duvels macht,  
Hear, ferlos ús fan ‘e kweade.  
  
5. God fan fier en hein ús Heit,  
wûnder heimnis is jo namme,  
grut yn krêft en hearlikheid,  
oant yn alle tiden. Amen

Kollekte:

Sjonge: Liet 466:6,7

O kening, toan jo macht rûnom,

regearder fan de folken, kom!

Jo, hoekstien, bring ús ienheid oan,

rop alle minsken by jo troan.

O kom, o kom, Immanuël!

Jou blidens oan jo Israel!

O God mei ús, Immanuël,

wês wat jo namme seit, kom del,

jou frede wa’t de frede wol

en seinigje jo eigen folk.

O kom, o kom, Immanuël!

Jou blidens oan jo Israel!

Seine